id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id id id ms ms id id ms id id ms ms ms id ms ms id ms ms ms ms id id ms ms id id id id id id id id id id id ms id id id id id id id id id ms id ms id id id id id ms id ms en id id ja id id ms ms id id id en ms ms en en en en en en en en id id id id id en id id jv ms id id it es id id en id ms ms ms ms ms ms
7 Langkah Cuci Tangan WAJIB Anda Amalkan Setiap Hari, Jom Semak!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Langkah Cuci Tangan Ini Penting Untuk Cegah Kuman! Ekstra: 5 Tip Pilih Sabun Basuh Tangan!
Ditulis oleh Asyikin Md Isa Disemak pada 10/08/2022
Disemak secara perubatan oleh Panel Perubatan Hello Doktor
Tahukah anda bahawa kuman boleh merebak dengan mudah jika tidak mencuci tangan dengan betul? Oleh sebab itu, amat penting untuk anda amalkan 7 langkah cuci tangan. Ingin tahu bagaimana caranya?
Untuk mendapatkan lebih banyak info tentang Habit Sihat, sila dapatkannya di sini.
Dengan mengamalkan tabiat 7 langkah cuci tangan boleh memastikan diri sihat dan mencegah penyebaran jangkitan pernafasan serta cirit-birit.
Kuman boleh merebak dari seorang individu kepada yang lain atau daripada sentuhan dengan permukaan tercemar, jika anda:
Menyentuh mata, hidung dan mulut dengan tangan yang tidak dicuci
Menyediakan makanan atau makan serta minum dengan tangan yang tidak dibasuh
Menyentuh permukaan atau objek yang mempunyai kuman padanya
Menghembus hingus hidung, batuk atau bersin dengan tangan dan kemudian sentuh tangan individu lain atau sebarang objek
Masa penting untuk praktikkan 7 langkah cuci tangan
Anda harus kerap membasuh tangan terutamanya ketika waktu yang disenaraikan di bawah kerana ada kemungkinan terdapat kuman yang boleh tersebar, iaitu:
Sebelum, semasa, dan selepas menyediakan makanan
Sebelum dan selepas makan
Sebelum dan selepas menjaga seseorang yang sakit muntah atau cirit-birit
Sebelum dan selepas merawat luka
Selepas menukar lampin atau membersihkan anak setelah menggunakan tandas
Selepas menghembus hingus hidung, batuk atau bersin
Selepas menyentuh haiwan, makanan atau najisnya
Selepas mengendalikan makanan haiwan peliharaan
Seperti yang umum ketahui, kita sekarang berada pada era endemik COVID-19 dan masih lagi perlu untuk sentiasa mencegah jangkitan wabak ini.
Jadi anda juga harus amalkan 7 langkah cuci tangan ini bersama sabun dan air selama tempoh sekurang-kurangnya 20 saat ketika:
Sebelum menyentuh mata, hidung atau mulut
Selepas memegang pelitup muka
Berkunjung di tempat awam
Selepas menyentuh objek atau permukaan yang mungkin kerap disentuh seperti pemegang pintu, meja, pam gas, troli membeli-belah atau skrin juruwang elektronik layan diri
Jika sabun dan air tidak tersedia, gunakan gel pembersih tangan (sanitizer) yang mengandungi sekurang-kurangnya 60% alkohol untuk membersihkan tangan anda.
Sudah bersedia untuk mengetahui langkah-langkah untuk membasuh tangan?
Amalkan 7 langkah cuci tangan ini
Langkah mencuci tangan dengan betul ini adalah teknik yang disarankan oleh Pusat Kawalan dan Pencegahan Penyakit (CDC) serta Pertubuhan Kesihatan Sedunia (WHO):
Basahkan tangan dengan air bersih, sebaiknya air yang mengalir.
Sapukan sabun secukupnya untuk menutup semua permukaan dan pergelangan tangan. Tetapi bagaimana untuk memilih sabun yang sesuai? Di bawah nanti penulis akan terangkan kepada anda tip memilih sabun tangan terbaik.
Pastikan anda menggosok hujung jari, kuku, tapak dan pergelangan tangan.
Gosokkan tangan dan pergelangan tangan untuk tempoh sekurang-kurangnya 20 saat.
Bilas tangan dengan air yang bersih.
Keringkan tangan dengan tuala mahupun tisu bersih atau biarkan kering di udara.
Gunakan tuala atau tisu untuk menutup paip air yang digunakan.
5 tip memilih sabun terbaik untuk cuci tangan 7 langkah
Kandungan harus ada dalam sabun
Surfaktan adalah bahan utama dalam sabun tangan dan diperlukan untuk mencuci tangan. Bahan ini dapat memecahkan ikatan antara air dan kotoran. Ia membantu menyingkirkan minyak dan kotoran dengan berkesan.
Bahan ini juga membantu menghasilkan buih tebal untuk membersihkan tangan dengan lebih efektif.
Kandungan lain yang perlu ada dalam sabun cuci tangan 7 langkah adalah bergantung kepada jenis kulit. Untuk kulit kering atau sensitif, pastikan terdapat ejen pelembap.
Elakkan sabun jenis buih ketika amalkan tabiat 7 langkah cuci tangan
Sabun jenis buih tidak dapat membersihkan tangan sebersih sabun cecair.
Kenapa? Ini kerana dengan sabun jenis ini, anda tidak perlu menggosok tangan dengan kuat dan lama seperti jika menggunakan sabun cecair biasa.
Bahan pelembap dalam sabun
Sebaiknya carilah sabun dengan bahan pelembap seperti minyak kelapa, aloe vera, minyak berasaskan sayuran, shea butter, vitamin E dan gliserin.
Mencuci tangan yang kerap boleh mengeringkan kulit anda jika sabun yang anda gunakan tidak mengandungi agen pelembap seperti aloe vera dan gliserin.
Gliserin adalah humektan – ia melembapkan kulit dengan menarik air dan kelembapan dari udara ke dalam kulit. Ia juga membentuk penghalang pelindung bagi mencegah kehilangan lembapan.
Gunakan sabun tangan antibakteria
Cari sabun berlabel ‘antibakteria’ kerana ia mengandungi bahan kimia tambahan yang dapat melawan kuman, membunuh bakteria seperti benzalkonium chloride, benzethonium chloride, dan chloroxylenol.
Kandungan perlu dielakkan untuk sabun cuci tangan 7 langkah
Bercakap mengenai bahan kimia, terdapat beberapa kandungan yang perlu anda elakkan – sekiranya boleh – seperti paraben, phthalates, sulfat, petroleum dan BPA.
Ini kerana paraben dikatakan meniru hormon estrogen dalam badan dan dikaitkan dengan kanser payudara.
BPA pula adalah bahan kimia gred industri yang digunakan dalam penghasilan plastik. Bahan ini dipercayai mempunyai hubungan dengan pelbagai masalah kesihatan seperti darah tinggi, diabetes dan penyakit jantung.
Penting amalkan 7 langkah cuci tangan
Kebersihan tangan adalah intervensi mudah dan murah yang dapat membantu melindungi kesihatan anda dan individu lain.
Membasuh tangan ini bukanlah tabiat yang hanya perlu diamalkan semasa pandemik dan wabak penyakit lain. Ia seharusnya diamalkan secara konsisten.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Proper Hand Washing. http://www.myhealth.gov.my/en/proper-hand-washing/, Accessed on Aug 4, 2022
Hand washing and hand hygiene. https://www.nidirect.gov.uk/articles/hand-washing-and-hand-hygiene, Accessed on Aug 4, 2022
When & How to Wash Your Hands. https://www.cdc.gov/handwashing/when-how-handwashing.html, Accessed on Aug 4, 2022
Everything you need to know about washing your hands to protect against coronavirus (COVID-19). https://www.unicef.org/coronavirus/everything-you-need-know-about-washing-your-hands-protect-against-coronavirus-covid-19, Accessed on Aug 4, 2022
How to wash your hands. https://www.nhs.uk/live-well/best-way-to-wash-your-hands/, Accessed on Aug 4, 2022
Kebersihan Makanan :7 Langkah Membasuh Tangan Yang Betul. https://www.infosihat.gov.my/penerbitan-multimedia/poster/item/kebersihan-makanan-7-langkah-membasuh-tangan-yang-betul.html, Accessed on Aug 4, 2022
WHO Guidelines on Hand Hygiene in Health Care: First Global Patient Safety Challenge Clean Care Is Safer Care. Geneva: World Health Organization; 2009. 13, Surgical hand preparation: state-of-the-art. https://www.ncbi.nlm.nih.gov/books/NBK144036/?report=reader, Accessed on Aug 4, 2022
Hand-washing: Do’s and don’ts. https://www.mayoclinic.org/healthy-lifestyle/adult-health/in-depth/hand-washing/art-20046253, Accessed on Aug 4, 2022
Hand Sanitizer Sangat Efektif Untuk Bunuh Kuman Pada Tangan: Fakta Atau Auta?
Jangan Guna Hand Sanitizer Untuk Cuci Tangan Sebelum Makan! Ini Sebabnya
Ditulis oleh Asyikin Md Isa Disemak pada 10/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.